กรุงไทยขาย2กองทุนตราสารหนี้ชู3.15%
กรุงไทย ขายกองทุนตราสารหนี้ 6 เดือนลงทุนทั้งใน-ต่างประเทศ ผลตอบแทน 3.15% ต่อปี
31 ก.ค. 2555

กรุงไทย ขายกองทุนตราสารหนี้ 6 เดือนลงทุนทั้งใน-ต่างประเทศ ผลตอบแทน 3.15% ต่อปี 
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย หรือ KTAM   เปิดเผยว่า   บริษัทเปิดจำหน่าย 2  กองทุนตราสารหนี้ ทั้งในและต่างประเทศ  ตั้งแต่วันนี้- 7 ส.ค.2555  เปิดจำหน่ายกองทุนเปิดกรุงไทยธนทรัพย์ บี 48  ( KTSUPB48 )  อายุ 6 เดือน มูลค่าโครงการ 5,000 ล้านบาท  
กองทุนเน้นลงทุนในเงินฝากและตราสารหนี้ต่างประเทศ ได้แก่ เงินฝากประจำ  Standard  Chartered   Bank ( Hong Kong ) Ltd , เงินฝากประจำ   Bank  of  China สาขามาเก๊า , MTN  ออกโดย Banco  Bradesco  S.A. (BRADES)   ในสัดส่วน 67% ของมูลค่าทรัพย์สินสุทธิของกองทุน  และส่วนที่เหลือตราสารในประเทศ   ได้แก่  ตั๋วแลกเงินบริษัท อยุธยา  แคปิตอล  ออโต้  ลีสชิ่งและตั๋วแลกเงินของบริษัท แสนสิริ    ผลตอบแทนประมาณ 3.15%  ต่อปี โดยจะป้องกันความเสี่ยงจากอัตราแลกเปลี่ยนทั้งจำนวน   
นอกจากนี้บริษัทยังอยู่ระหว่างเปิดจำหน่ายกองทุนเปิดกรุงไทยประจำ 6 เดือน คุ้มครองเงินต้น 5 (KTFIX6M5)  เน้นลงทุนพันธบัตรภาครัฐในประเทศ   64% ของมูลค่าทรัพย์สินสุทธิของกองทุนรวม และส่วนที่เหลือลงทุนในเงินฝากธนาคารพาณิชย์    ผู้ลงทุนจะได้รับผลตอบแทนประมาณ 2.80% ต่อปี